b'\n_START_ARTICLE_\nBanggaan ng tren sa Halle\n_START_SECTION_\nBanggaan\n_START_PARAGRAPH_\nAng mga tren na may lulang 250 hanggang 300 kato, ay nagkabanggaan sa malamig na kondisyon isang abalang umaga. Nangyari ang banggaan may 14 na kilometro (9\xc2\xa0milya) mula sa kabisera ng Belhika, sa linya ng Brussels\xe2\x80\x93Mons (line\xc2\xa096). Nakikitang nagbanggaan ang dalawang tren sa isang palikuan ng riles._NEWLINE_Isa sa mga tren ay tumatakbo mula Qui\xc3\xa9vrain patungong Li\xc3\xa8ge, samantalang ang isa ay mula Leuven patungong Braine-le-Comte. Dahil sa banggaan ang unang dalawang lulanan ng tren ay tumilapon pataas sa unang lulanan ng ikalawang tren._NEWLINE_Inilarawan ng mga nakakita bilang "brutal" ang nangyaring banggaan, kung saan may ilang pasahero ang walang habas na naitapon sa paligid ng mga lulanan. Naantala ang serbisyon ng tren sa kahabaan ng nasabing linya kung saan naganap ang banggaan._NEWLINE_May isa pang tren na bumabaybay sa linyang kalapit ng pinangyarihan ng banggaan nang maganap ang aksidente, hindi naman ito direktang kasali subalit naihinto naman agad ng tsuper ang tren kaya hindi nasugatan ang mga pasahero.\n_START_SECTION_\nMga biktima\n_START_PARAGRAPH_\nNakakalito ang mga paunang ulat ng bilang ng mga namatay, ayon s aPunong-bayan ng Halle na si Dirk Pieters, hindi bababa sa 20 pa namatay sa banggaan at ayon naman sa iba nasa 25 na ang nasawi. Nagpalabas naman ng mas tamang bilang ang pamahalaan ng lalawigan ng Flemish Brabant noong hapon ng 15 Pebrero, kung saan inilalagay ang bilang sa 18 katao (15\xc2\xa0lalaki at 3\xc2\xa0babae), ayon na rin sa bilang ng mga bangkay na nakuha mula sa pagkawasak. Idinagdag pa ng mga nagsasalba na maaaring mayroon pang makitang mga buhay sa loob ng pagkawasak, ,at itinigil ang paghahanap sa mga bangkay nang dumating na ang gabi at muling bumalik kinaumagahan._NEWLINE_Isang tagapagsalita ng tanggapan ng prosekyutor ang nagsabi na 20 ang malubhang nasugatan sa banggaan. Ayon naman sa Gobernador ng Flemish Brabant na si Lode De Witte, 162\xc2\xa0katao ang nasugtan: kung saan 55 katao ang dinala sa pagamutan at labing-isa ang malubhang nasugatan.'